РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/375-14

8. новембар 2014. године

Б е о г р а д

**З А П И С Н И К**

**23. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 8. НОВЕМБРА 2014. ГОДИНЕ**

 Седница је почела у 9,30 часова.

 Седници је председавао Петар Петровић, председник Одбора.

Седници су присуствовали чланови Одбора: Тања Томашевић Дамњановић, Биљана Илић Стошић, Биљана Савовић, Ласло Варга, Мирјанa Андрић, Живан Ђуришић, Драган Пауновић, Владимир Ђукановић, Милетић Михајловић, Неђо Јовановић, Мехo Омеровић и Велинка Тошић.

Седници нису присуствовали чланови Одбора: Олгица Батић, Балша Божовић, Јован Марковић, Александар Мартиновић, нити њихови заменици.

Седници је, као представник предлагача закона, присуствовао народни посланик Зоран Бабић.

На предлог председника утврђен је следећи

Д н е в н и р е д :

1. Разматрање Предлога закона о изменама и допунама Закона о финансирању политичких активности, који је поднела група од 128 народних посланика Посланичке групе Српске напредне странке (број 400-3923/14, од 31. октобра 2014. године), у појединостима;
2. Разно.

Пре преласка на рад по утврђеном дневном реду усвојен je, без примедаба, записник са 22. седнице Одбора.

**Прва тачка дневног реда: Разматрање Предлога закона о** **изменама и допунама Закона о финансирању политичких активности**

Зоран Бабић је, као представник предлагача закона, обавестио чланове Одбора о разлозима за прихватање амандмана на члан 1. којe су, у истоветном тексту, поднели народни посланик Александар Југовић и заједно народни посланици Александра Јерков и Балша Божовић, и на члан 5. који је поднео народни посланик Владимир Маринковић. Остале амандмане предлагач закона није прихватио јер мењају дух закона.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменaма и допунама Закона о финансирању политичких активности.

Одбор је одлучио да предложи Народној скупштини да **прихвати** следеће амандмане:

- на члан 1. који су, у истоветном тексту, поднели народни посланик Александар Југовић и заједно народни посланици Александра Јерков и Балша Божовић;

- на члан 5. који је поднео народни посланик Владимир Маринковић.

Одбор је одлучио да предложи Народној скупштини да **одбије** следеће амандмане:

- на члан 1. који су заједно поднели народни посланици Марко Ђуришић, Бранка Каравидић, Горан Богдановић, Нинослав Стојадиновић и Снежана Маловић;

- на члан 1. који је поднела народни посланик Биљана Хасановић Кораћ;

- на члан 2. који су заједно поднеле народни посланици Гордана Чомић и Александра Јерков;

- на члан 2. који су заједно поднели народни посланици Олена Папуга, Нада Лазић, Ђорђе Стојшић и Дејан Чапо;

- на члан 2. који су заједно поднели народни посланици Марко Ђуришић, Бранка Каравидић, Горан Богдановић, Нинослав Стојадиновић и Снежана Маловић;

- на члан 2. који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери;

- на члан 3. који су заједно поднеле народни посланици Гордана Чомић и Александра Јерков;

- на члан 3. који су заједно поднели народни посланици Дејан Николић и Балша Божовић;

- на члан 3. који су заједно поднели народни посланици Марко Ђуришић, Бранка Каравидић, Горан Богдановић, Нинослав Стојадиновић и Снежана Маловић;

- на члан 4. који су заједно поднелe народни посланици Гордана Чомић и Александра Јерков;

- на члан 4. који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери;

- на члан 4. који су заједно поднели народни посланици Олена Папуга, Нада Лазић, Ђорђе Стојшић и Дејан Чапо;

- на члан 4. који су заједно поднели народни посланици Дејан Николић и Балша Божовић;

- на члан 5. који су заједно поднели народни посланици Александра Јерков и Балша Божовић;

- на члан 5. који је поднео народни посланик Иван Јовановић;

- на члан 7. који су заједно поднели народни посланици Марко Ђуришић, Бранка Каравидић, Горан Богдановић, Нинослав Стојадиновић и Снежана Маловић.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разно**

У оквиру ове тачке дневног реда председник Одбора је, поводом става да независни државни органи представљају четврту грану власти, подсетио на уставно начело поделе власти на законодавну, извршну и судску власт, као и да је за доношење закона надлежна Народна скупштина.

Седница је завршена у 9,45 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић